थाईलैंड ओपन : मरे बने चैम्पियन  
विश्व के चौथी वरीयता प्राप्त ब्रिटेन के टेनिस खिलाड़ी एंडी मरे ने अमेरिका के डोनाल्ड यंग को हराकर एटीपी थाईलैंड ओपन का एकल खिताब जीत लिया है।
विश्व के चौथी वरीयता प्राप्त ब्रिटेन के टेनिस खिलाड़ी एंडी मरे ने अमेरिका के डोनाल्ड यंग को हराकर एटीपी थाईलैंड ओपन का एकल खिताब जीत लिया है।  टूर्नामेंट के शीर्ष वरीयता प्राप्त मरे ने रविवार को खेले गए पुरुषों की एकल स्पर्धा के खिताबी मुकाबले में यंग को 6-2, 6-0 से हरा दिया। मरे को इस मुकाबले को जीतने के लिए 48 मिनट कोर्ट पर पसीना बहाना पड़ा।  मौजूदा सत्र में मरे का यह तीसरा खिताब है जबकि उनके करियर की यह 19वीं वर्ल्ड टूर एकल खिताबी जीत है। उल्लेखनीय है कि मरे पहली बार वर्ष 2005 में इस टूर्नामेंट के खिताबी मुकाबले में पहुंचने में कामयाब हुए थे जहां उन्हें रोजर फेडरर के हाथों शिकस्त झेलनी पड़ी थी। मरे उस समय 18 वर्ष के थे।